OzLabs/hebrew-wiki-articles huggingface dataset:
סיפון (צינור)

עקרון פעולת הסיפון
סִיפוֹן (מיוונית עתיקה: σίφων) הוא אביזר המאפשר זרימת נוזלים דרך צינור. במובן הצר והשכיח יותר, המונח מתייחס לצינור המוביל נוזל כלפי מעלה, ללא משאבות, אלא על ידי השפעת הגרביטציה. צינור הסיפון חייב להיות מתחת לקו הנוזל במאגר העליון על מנת לשאוב אותו, אך אין חובה כזאת במאגר התחתון.

בסיפונים מעשים, הלחץ האטמוספירי דוחף את הנוזל במעלה הצינור, עד ליצירת לחץ שלילי בעיקול הצינור. לחץ זה נוצר בגלל יציאת הנוזל בצד השני. כששני צידי הסיפון נמצאים בלחץ אטמוספירי, הנוזל יזרום מגבוה לנמוך. אולם, אם הצד הנמוך נמצא בלחץ, הזרימה תהיה מנמוך לגבוה.

==משאבת סיפון==

סיפון פשוט לא יכול להעביר נוזלים למאגר גבוה ממאגר המקור. מערכת מורכבת יותר המורכבת מתא לחץ בראש הסיפון ומערכת של שסתומים, יכולה להעביר נוזל בצורה קבועה למאגר גבוה יותר מהמקור, ללא צורך במערכות שאיבה. לכאורה, מערכת זו עובדת בניגוד לחוקי שימור האנרגיה, אך דבר זה מתאפשר בזכות עמוד המים הארוך שמניע את עמוד המים הקצר מעל מאגר המקור. שיטת שאיבה זו מצריכה השקעת אנרגיה ראשונית, אך היא ממשיכה מעצמה.

==יישומים==
כשצריך לזקק נוזלים מסוימים, משתמשים בסיפון. שיטת הסיפון שימושית בהתססה של יין ובירה, מכיוון שכך אפשר לשמור על לכלוכים לא רצויים מחוץ למיכל המשקה. בשימוש בסיפון ניתן לנקז מים ממרתפים לאחר הצפות. בונים צינור המחבר את המרתף עם אזור נמוך יותר מחוץ לו (נהר או ביוב). ממלאים את הצינור במים על ידי שסתום כונס בנקודה הגבוה ביותר הצינור. כששני צידי הצינור פתוחים, המים יזרמו מהמרתף המוצף לנקודה השנייה. סיפון נפוץ גם בחקלאות שלחין כדי להעביר כמות מבוקרת של מים מהתעלה הראשית לתלמים.

המצאות גז בנוזל המועבר בסיפון היא בעיה גדולה במערכת זו. הגז נוטה להצטבר בראש הסיפון (נקודת שיא הגובה) ולשבור את רצף המים הזורמים דרכו, בדרך זו הסיפון יחדל מלפעול. כך, כשהנוזל עולה בסיפון, הלחץ צונח, וגורם לגזים מומסים בתמיסת הנוזל לצאת לפאזה הגזית (בהתאם לחוק הנרי). טמפרטורה גבוהה גם היא גורמת לשחרור מהיר של גזים מהנוזל לפאזה הגזית. ככל שהנוזל נמצא יותר זמן בסיפון- יותר גז ישתחרר, כך שסיפון קצר מהווה פחות בעיה. הנקודות הגבוהות בסיפון לוכדות גזים, כדי להימנע מזה יש ליצור שיפועים רציפים בסיפון, ללא נקודות שיא גובה. צינור היניקה של הסיפון יהיה בעל שיפוע מתון, וכך הבועות יזרמו לשיא הגובה, וצינור הסניקה יהיה בעל שיפוע תלול כך שבועות הגז יזרמו בניגוד לנוזל שבסיפון. אחרים טוענים כי יש צורך שצינור הסניקה יהיה גם הוא בעל שיפוע מתון, כך שהבועות יצאו מחוץ לסיפון. בשיא הגובה יותקן שסתום אוויר, שירוקן את המערכת מאוויר.

==בתרבות==
אביזר זה מופיע בתלמוד הבבלי, בהקשר של נגיעת גוי ביין: . כאשר הגוי סותם את הצינור במאגר התחתון, הוא אוסר אף את המאגר העליון. 

==קישורים חיצוניים==

* 

קטגוריה:הידרודינמיקה
קטגוריה:צנרת
שוש ישראלי גרוס

שמאל
שמאל
שמאל
שוש ישראלי גרוס (נולדה ב-1947) היא אמנית ישראלית ומרצה במחלקה לאמנות באקדמיה לאמנות ועיצוב בצלאל.

== ביוגרפיה ==
נולדה בחיפה, בוגרת המחלקה לאמנות בבצלאל בשנת 1977. בין השנים 1985-2013 מרצה במחלקה לאומנות באקדמיה בצלאל. ובין השנים 1992–2001 הרצתה במכללת אמונה ירושלים. 

מציגה בתערוכות בארץ ובעולם. חיה ויוצרת בירושלים.

בשנת 2017 זכתה בפרס ליצירה אמנותית ע”ש שושנה איש-שלום.

==תערוכות==
===תערוכות יחיד===
* 1994 - ארטפוקוס, ירושלים.
* 1995 - עקבות, מרכז לאומנות עכשווית מוסררה.
* 1996 - גבעת חביבה.
* 1999 - מעברות 2001.
* 2001 - נורה.
* 2002 - גלריה נחשון.
* 2005 - סרט וידאו פסטיבל הסרטים הבנלאומי ירושלים.
* 2006 -פסטיבל הסרטים הבנלאומי ירושלים.
* 2007 - סרט דוקומנטרי גלריה ברבור ירושלים.
* 2009 - קולנוע עדן הישן ירושלים.

===תערוכות קבוצתיות===
* 1999,2006 - ביאנלה לרישום והדפס, מוזאון לאומנות מודרנית טוופה טייוואן.
* 2008 - ביאנלה להדפס, בנגקוק תאילנד.
* 2007 - פסטיבל סרטי וידאו, סרביה.
* 2008 - פסטיבל סרטי וידאו, אירלנד.

== קישורים חיצוניים ==

* [http://www.art.org.il/?jerusalem-artists=%D7%99%D7%A9%D7%A8%D7%90%D7%9C%D7%99-%D7%A9%D7%95%D7%A9 קורות חיים], באתר בית האמנים בירושלים

==הערות שוליים==

קטגוריה:אמניות ישראליות
קטגוריה:סגל בצלאל
קטגוריה:מורים לאמנות בישראל
קטגוריה:ערכים שנערכו במסגרת GLAM בצלאל
קטגוריה:ישראליות שנולדו ב-1947
קטגוריה:ישראלים שנולדו ב-1947
סם ברנס

סמפסון "סם" גורדון ברנס (באנגלית: Sampson "Sam" Gordon Berns; 23 באוקטובר 1996 – 10 בינואר 2014) היה נער אמריקאי שסבל מפרוגריה ועזר להגביר את המודעות אודות המחלה. הוא היה נושא הסדרה "החיים על פי סם" של HBO, זוכת פרס פיבודי לשנת 2014.

== קרן המחקר לפרוגריה ==
הוריו של ברנס, סקוט ברנס ולזלי גורדון, שניהם רופאי ילדים, קיבלו את אבחנתו הרפואית של בנם בהיותו בן פחות משנתיים. כשנה לאחר מכן, הם הקימו את קרן המחקר לפרוגריה במאמץ להגביר את המודעות שבדבר המחלה, לקדם מחקר על מנת להבין את הגורמים למחלה ודרכי טיפול אפשריות בנוסף להצעת משאבים לטובת תמיכה בסובלים מהמחלה וקרוביהם.

== חיים אישיים ==
למרות מצבו הבריאותי, הוא היה מלא התלהבות: למתמטיקה ומדעים, קומיקס, צופים (הוא אף הגיע לדרגת "צופה נשר" בצופים האמריקאים), ניגן בתופים והיה חבר בקבוצות הספורט באזור בוסטון<ref></ref>.

== קישורים חיצוניים ==
* 
* , 13 בדצמבר 2013 
* מרגלית פוקס, [http://www.nytimes.com/2014/01/14/us/sam-berns-17-public-face-of-a-rare-illness-is-dead.html?_r=0 "Sam Berns, 17, Public Face of a Rare Illness, Is Dead"], הניו יורק טיימס, 13 בינואר 2014 
* [http://www.peabodyawards.com/award-profile/life-according-to-sam-hbo Life According to Sam (HBO)], באתר Peabody Awards 
* [http://www.abc.es/sociedad/20140115/abci-muere-berns-adolescente-cuerpo-201401151220.html Muere a los 17 años Sam Berns, el adolescente con cuerpo de anciano], באתר ABC.es 

== הערות שוליים ==

קטגוריה:יהודים אמריקאים
קטגוריה:ילדים אמריקאים
קטגוריה:בוגרי תנועת הצופים בארצות הברית
קטגוריה:אמריקאים שנולדו ב-1996
קטגוריה:אמריקאים שנפטרו ב-2014
היפוטוניה

היפוטוניה (באנגלית: Hypotonia, ביטוי שמקורו ביוונית עתיקה: Hypo=תחת, או "מצב של", tónos=למתוח) מתארת מצב של טונוס נמוך באופן אבנורמלי. לעיתים נוצר מצב כתוצאה מפגיעה במסלול קורטיקו-ספינלי. מצב זה עלול לגרום לחולשה בשרירים.

היפוטוניה אינה מוגדרת כהפרעה רפואית אך היא יכולה להוות גורם למספר מחלות והפרעות אחרות המשפיעות על השליטה בעצבים מוטוריים על ידי המוח ו/או על חוזק השרירים.

זיהוי המחלה בגילאים צעירים הוא בדרך כלל מיידי ובולט אך הניסיון להבין את הגורמים לה מסתיים פעמים רבות בכישלון.

ילדים המאופיינים בתופעה זו מוגדרים בדרך כלל תחת קטגוריות ופתולוגיות רבות כגון: שיתוק מוחין (CP), תסמונת דאון ופיגור שכלי, ליקויי למידה, הפרעה התפתחותית בקואורדינציה (Developmental Coordination Disorder - DCD), ניוון שרירים (MD), תינוקות שנולדו פגים והיפוטוניה קונגניטלית (מולדת) שפירה (Benign Congenital Hypotonia) השכיחה יותר אצל ילדים רגילים בעלי רמת אינטליגנציה תקינה שנולדו פגים. היפוטוניה מופיעה בדרך כלל סביב חגורת הכתפיים, חגורת האגן ולעיתים בחלל הפה ובית הבליעה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מחלות מערכת העצבים
קטגוריה:הפרעות שרירים
צ'וחטאורי

צ'וֹחַטַאוּרי (בגאורגית: ჩოხატაური) היא עיירה במחוז גוריה שבמערב גאורגיה; העיירה מהווה מרכז מנהלתי של נפת צ'וחטאורי, שמשתרעת בכל חלקו המזרחי של המחוז.
== גאוגרפיה ==
צ'וחטאורי ממוקמת במישור קולכתי, למרגלות רכס מסחתי שבצפונו של הקווקז הקטן, בגדה הצפונית של הנהר סופסה, בגובה 150 מ' מעל פני הים; בשנת 2014 אוכלוסיית העיירה מנתה 1,815 נפש.

צ'וחטאורי מרוחקת ב-20 קילומטרים מבירת מחוז גוריה, אוזורגתי, שמדרום-מערבהּ.

בצ'וחטאורי עובר הכביש הבין-מחוזי סג'ווחו-כובולתי. מצד אחד, הכביש מקשר את העיירה עם הכפר סַגַ'ווַחוֹ (מחוז אימרתי) שבמרחק 20 קילומטרים מצפונהּ ובו תחנת רכבת בקו סמטרדיה-בתומי; מצד שני, הכביש מקשר את צ'וחטאורי עם העיר כובולתי שבמרחק 53 קילומטרים מדרום-מערבהּ (במערב אג'ריה, לחוף הים השחור).

בצ'וחטאורי פועלים בית-ספר ציבורי ושני מוזיאונים; בעיירה ישנם מספר מפעלים קטנים.

בצ'וחטאורי פועל מועדון הכדורגל "בַּחמַרוֹ". קבוצת "בחמרו" צ'וחטאורי משחקת בליגה הראשונה של גאורגיה (הליגה השנייה בחשיבותה, אחרי ליגת העל); האצטדיון של הקבוצה יכול להכיל 2,000 צופים.

==קישורים חיצוניים==

קטגוריה:גאורגיה: יישובים
אוניברסיאדת סופיה (1977)

אוניברסיאדת הקיץ התשיעית נערכה בסופיה, בולגריה ב-1977; טקס הפתיחה והמשחקים נערכו באצטדיון לבסקי. במשחקים השתתפו כ-3,000 ספורטאים.

באוניברסיאדה זו נערכו תחרויות בעשרה ענפי ספורט: אתלטיקה, היאבקות, התעמלות מכשירים, טניס, כדורמים, כדורסל, כדורעף, סיף, קפיצה למים ושחייה.

סך הכול הוענקו 303 מדליות, מתוכן 79 לברית המועצות.

==אירועים מיוחדים ==
* אלברטו חואנטורנה (), זכה במדליית זהב בריצת 800 מטר בשיא עולם חדש של 1:43.44 דקות, שיפור ב-6 מאיות השנייה לשיאו העולמי.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||24||31||24||79
|-align=center
|2||align=right|||20||11||10||41
|-align=center
|3||align=right|||17||8||11||36
|- class="sortbottom"
!colspan=2|סך הכל||101||101||101||303
|}

1977
קטגוריה:1977 בספורט
קטגוריה:סופיה: ספורט
קטגוריה:תחרויות ספורט בבולגריה
פארנבורו

פארנבורו (באנגלית: Farnborough) היא עיר בצפון-מזרח מחוז המפשייר שבאנגליה. העיר מוכרת במיוחד בשל מרכז התעשייה האווירית שבה והסלון האווירי בפארנבורו המתקיים בשדה התעופה שלה כל שנה זוגית ובשל כנסיית סנט מייקל הקתולית שהוקמה ב-1881 ובה מאוזוליאום בו קבורים נפוליאון השלישי, אשתו אז'ני דה מונטיז'ו ובנם נפוליאון אז'ן לואי.

== היסטוריה ==
באזור Tower Hill התגלו למעלה מאלף אבנים סארסניות המעידות על יישוב קדום. העיר מוזכרת כיישוב סקסוני בשם Ferneberga בספר יום הדין משנת 1086. בהמשך היא מוזכרת בהיסטוריה כ-Farnburghe, Farenberg (המאה ה-13) ו-Farnborowe, Fremborough, Farneborough (המאה ה-16).

ב-1880 התיישבה בעיר קיסרית צרפת לשעבר, אלמנתו של נפוליאון השלישי, אז'ני דה מונטיז'ו. בהסכמת המלכה ויקטוריה הקימה הקיסרית אז'ני בעיר את כנסיית סנט מייקל. הכנסייה הקתולית נחנכה בשנת 1888 יחד עם מנזר בנדיקטיני. בקריפטה של הכנסייה הוקם מאוזולאום לנפוליאון השלישי שגופתו הועברה מצ'יזלהרסט, שם נקבר ב-1873 ולבנם היחיד שנהרג במלחמת אנגליה-זולו. ביתה של אז'ני הפך לפנימייה קתולית לבנות.

ב-1904 הוקם בעיר המכון התעופתי המלכותי (Royal Aircraft Establishment - RAE) הראשון, לצד מתקן ניסויים של בית הספר הצבאי לבלונאות (Army School of Ballooning). באוקטובר 1908 נעשה במקום הניסוי ראשון בטיסת אווירון על אדמת בריטניה על ידי סמואל פרנקלין קודי. בהמשך התפתחה במקום תעשייה אווירית בה פעל בין השאר ג'פרי דה הבילנד לפני שהקים את חברתו הפרטית. כיום משמש האזור התעופתי לשדה תעופה (קוד יאט"א: FAB; קוד ICAO: EGLF) ובו מוזיאון ראשית התעופה והאגף הבריטי לחקר תאונות אוויריות (Air Accidents Investigation Branch - AAIB); הנהלת חברת הענק הביטחונית "קינטיק" (Qinetiq) ופארק תעשיית היי-טק IQ Farnborough.

== קישורים חיצוניים ==

* [http://www.farnboroughabbey.org/ כנסיית סנט מייקל]
* [http://www.visit-hampshire.co.uk/places-to-visit/north-hampshire/farnborough מידע תיירותי]
* 

<gallery>
קובץ:Historic temporary balloon shed frames - geograph.org.uk - 1554333.jpg|קו-מתאר של בלון בפארק התעשייה
קובץ:The Tumbledown Dick In Farnborough.jpg|הפאב העתיק The Tumbledown Dick, המכיל חלק פעיל מאז המאה ה-16
</gallery>

==הערות שוליים==

קטגוריה:אנגליה: ערים
קטגוריה:המפשייר: יישובים
קטגוריה:מאוזוליאומים
צ'יזלהרסט

רחוב במרכז הפרבר
מערות צ'יזלהרסט
תחנת הרכבת
צ'יזלהרסט (באנגלית: Chislehurst) היא פרבר ברובע ברומלי, שבדרום-מזרח לונדון החיצונית, בין בקסלי וגריניץ'. מרכז הפרבר נותר כאזור לשימור מאז 1888 והפך לאתר פופולרי לטיולי-יום ממרכז לונדון, בזכות אווירתו הכפרית וריבוי הגנים והפארקים. בין 1894 ל-1934 היה הפרבר עיר במסגרת מחוז קנט.

== היסטוריה ==
במקום התקיים יישוב סקסוני, השם מקורו בסקסונית והוא מורכב מהמילים cisel (חצץ) ו-hyrst (גבעה מיוערת).

במרכז הפרבר מצוי ארמון קמדן, על שם ההיסטוריון, האנטיקווריאט ואיש חצרה של אליזבת הראשונה ויליאם קמדן, שחי במקום במאה ה-17, הארמון הקיים הוקם ב-1717. במקום התגוררו מאז פקידי חצר המלוכה. ב-1873 השתכנו במקום קיסר צרפת הגולה נפוליאון השלישי, אשתו אז'ני דה מונטיז'ו ובנם נפוליאון אז'ן לואי. נפוליאון השלישי ובנו אף נקברו בכנסיית סנט מרי הקתולית שבצ'יזלהרסט לפני שהועברו למאוזוליאום המשפחתי בכנסיית סנט מייקל בפארנבורו.

ב-1865 נפתחה תחנת רכבת צ'יזלהרסט על קו לונדון-דובר. כיום ניתן לנסוע מן התחנה למרכז לונדון (תחנת צ'רינג קרוס).

ב-1903 התגלתה מערכת מערות באורך כולל של 35 ק"מ, ככל הנראה שימשו המערות כמכרה אבן גיר עבור הרומאים ואולי אף לפני כן. בימי מלחמת העולם הראשונה שימשו המערות לאחסון תחמושת של רויאל ארסנל ובתקופת הבליץ במלחמת העולם השנייה שימשו כמקלט. בין מעצבי המערות לביקורים תיירותיים בשנת 1955 היה גם אדריכל הנוף הישראלי יצחק דנציגר.

== תושבים מפורסמים ==
* פרנסיס וולסינגהם
* נפוליאון השלישי
* אז'ני דה מונטיז'ו
* נפוליאון אז'ן לואי
* ויליאם הייד וולאסטון
* אלן ווטס
* סוזי סו, מנהיגת להקת סוזי והבאנשיז

== קישורים חיצוניים ==
}
* [http://www.chislehurst-society.org.uk/ אתר קהילת צ'יזלהרסט]
* [https://web.archive.org/web/20140502003018/http://www.chislehurstcommons.org/index.php אתר Chislehurst Commons]

==הערות שוליים==

קטגוריה:לונדון: שכונות
קטגוריה:ברומלי
קטגוריה:גריניץ'
שמואל צייטלין

שמואל ("מולא") צייטלין (~1914 – ?) היה קריקטוריסט ומאייר ישראלי יליד האימפריה הרוסית.

==ביוגרפיה==
שמואל צייטלין נולד בסימפרופול שברוסיה, ובשנת 1922, בילדותו, עלה לארץ ישראל עם משפחתו. בנעוריו למד בבית הספר אחד העם בתל אביב ועסק בסוגי ספורט שונים. בשנות ה-30 של המאה ה-20 החל להתאמן באגרוף, במסגרת מועדון האגרוף "בני לאונרד". בשנת 1934 ייצג את היישוב בתחרות אגרוף שנערכה במצרים. בתקופת מלחמת העולם השנייה התגייס לצבא הבריטי. בתקופה זו יצר קריקטורות שתיארו את הווי החיים בצבא הבריטי. בנוסף, צייטלין שימש כמאייר לספרי ספורט שונים שיצאו בארץ ישראל ביניהם "מילון למונחי ההתעמלות" שפורסם בשנת 1937 בהוצאת "הפועל הצעיר" על ידי ועד הלשון העברית.

צייטלין היה חבר ב"הגנה", ובזמן מלחמת העצמאות התגייס לצה"ל. הוא שימש כקצין אימון גופני בצבא ועיצב את הדרגות הראשונות של צה"ל. בשנת 1950 התפרסם צייטלין כשערך מסע ימי, ביחד עם שמאי קנצנופולסקי, בחסקה מתל אביב לחיפה. בתקופה זו היה פעיל במסגרת מועדון הספורט "הפועל".

==הערות שוליים==

קטגוריה:בוגרי בית הספר אחד העם (תל אביב)
קטגוריה:קריקטוריסטים ישראלים
קטגוריה:ישראלים שנולדו ב-1914
טכנולוגיית להבים

סמליל להבי ישקר
טכנולוגית להבים בע"מ (בעבר: להבי ישקר) היא חברה לייצור למנועי סילון מיסודו של סטף ורטהיימר וקבוצת השקעות דיסקונט. החברה נוסדה ב-1968 ונמכרה במאי 2014 לפראט אנד ויטני.

==היסטוריה==
החברה נוסדה ב-1968, לאחר מלחמת ששת הימים, עקב האמברגו הצרפתי על מכירת נשק לישראל. הבעלות בחברה התחלקה באופן שווה בין סטף ורטהיימר וחברת השקעות דיסקונט. מפעל החברה הוקם בנהריה והחל לייצר באוקטובר 1970. בשנת 1972 זכו מפעלי החברה בפרס קפלן. באותה שנה רכשה החברה מחברת א.ר.וו. אינק האמריקאית זכויות לשימוש בטכנולוגיית החישול שלה, תמורת מניות של להבי ישקר. כמו כן הושקעו 4 מיליון דולר בהרחבת המפעל. תחילה ייצרה החברה עבור חיל האוויר הישראלי, אך במהרה החלה לייצא את תוצרתה ובשנת 1973 ייצאה במעל מיליון דולר, ונמנתה על 772 המפעלים בישראל שייצאו במעל 100 אלף דולר. עד 1976 הגיע ייצוא המפעל לכ-4 מיליון דולר. בתחילת 1974 עבדו במפעל בנהריה 285 עובדים ובתחילת 1976 הגיע מספר העובדים לכ-400, רובם עולים חדשים. 

ברבות הימים שינה המפעל שמו ל"טכנולוגיית להבים". בשנת 1998 הגיעה החברה, שכבר הייתה בבעלות חלקית של פראט אנד ויטני, להסכמה על הקמת מפעלים משותפים עם פראט אנד ויטני. במסגרת ההסכם הוקם מפעל בסין ומפעל בתפן לייצור להבים עבור רולס-רויס.

עם לקוחות המפעל נמנים יצרני מנועי הסילון בעולם: "רולס-רויס", "פראט אנד ויטני" ו"ג'נרל אלקטריק". במאי 2014 רכשה פראט אנד ויטני את מלוא הבעלות בחברה.

בשנת 2022 מספר העובדים עמד על 1,400 איש. 

בדצמבר 2022 הודיעה פראט אנד ויטני על כוונה לצמצם את פעילות הייצור במפעל בנהריה ובחלק מהמפעל בתפן עד לסגירתם המלאה בשנת 2025. על פי הודעת החברה סוג הלהבים שמייצר המפעל איננו דרוש לשימוש במנועי הסילון החדשים, ולא ניתן להסב את המפעל ליצור להבים מסוג אחר.

==ראו גם==
* ישקר

== קישורים חיצוניים ==
* 
* 
* 

==הערות שוליים==

קטגוריה:תעשיית מתכת בישראל
קטגוריה:נהריה: חברות
קטגוריה:מגדל תפן: חברות
יואב ירום

יואב ירום (נולד בשנת 1973) הוא קצין בצה"ל במילואים בדרגת אלוף-משנה, אשר כיהן כסגן מפקד עוצבת געש. קודם לכן שימש מפקד חטיבת אלכסנדרוני, מפקד חטיבת שומרון, סגן מפקד חטיבת גולני ומפקד גדס"ר גולני.

==שירותו הצבאי==
ירום נולד וגדל בחיפה. בשנת 1992 התגייס לצה"ל ושובץ בסיירת גולני. לאחר קורס קציני חי"ר, חזר לסיירת והיה אמור להתמנות למפקד צוות. במסגרת חניכת הצוות שהיה אמור להיות בפיקודו, השתתף בדצמבר 1993 בפעילות מבצעית בדרום לבנון, בסמוך למוצב כרכום ברצועת הביטחון, במהלכה נפגע ממוקש ואיבד את רגלו. לאחר תקופת שיקום ביקש לחזור ולשרת בסיירת, וקיבל הבטחה לחזרתו ממפקד החטיבה, משה קפלינסקי, וכי התנאי לכך הוא הצטיינותו בבוחן בר-אור הכולל בין השאר ריצה ל-2,000 מטר. לאחר שעמד במשימה חזר לסיירת ומונה לקצין אמצעי לחימה של היחידה. לאחר מכן מונה למפקד צוות ביחידה. 

בהמשך שירת כסגן מפקד הפלוגה המסייעת ולאחר מכן כמפקד הפלוגה בגדוד 51, והוביל אותה בלחימה בדרום לבנון. בין היתר פיקד על לוחמי הפלוגה במבצע שבר ענן בדרום לבנון, במהלכו הופתע הכוח שהתמקם בקלעת דובאי משלושה מחבלי חזבאללה. בקרב שהתפתח נהרג חייל מהפלוגה וחייל נוסף מכוח החילוץ. הכוח בפיקודו הרג את שלושת המחבלים וחילץ את הנפגעים, ביניהם מפקד הגדוד, אילן אטיאס, לשטח ישראל. בהמשך יצא להשתלמות בצבא ארצות הברית. בשובו מונה למפקד פלנ"ט גולני, והובילה בין היתר במבצע חומת מגן. במסגרת מבצע שערכה הפלוגה בפיקודו בכפר טובאס, נפצע מירי במהלך חילוץ מפקד צוות פצוע. לאחר הבראתו הוא שב לפיקוד על הפלנ"ט. לאחר מכן מונה לסגן מפקד יחידת אגוז. 

בשנת 2005 הועלה לדרגת סא"ל ומונה למפקד גדס"ר גולני, והוביל אותו במלחמת לבנון השנייה, בין היתר בקרב בינת ג'בייל. את תפקידו סיים בשנת 2007. בהמשך מונה לסגן מפקד חטיבת גולני בין השנים 2008–2009, כולל במהלך מבצע עופרת יצוקה. לאחר מכן שימש כמפקד צוות במכללה לפיקוד טקטי. ב-17 במאי 2012 הועלה לדרגת אל"ם ומונה למפקד חטיבת שומרון, והוביל אותו בין היתר במהלך החיפושים אחר שלושת הנערים הישראלים החטופים ביוני 2014 ובמבצע לחיסול תשתיות החמאס ביהודה ושומרון. בתפקידו כיהן עד שנת 2014. בשנת 2014 מונה למפקד חטיבת אלכסנדרוני. ב-17 ביולי 2016, מפקד פיקוד הצפון, אביב כוכבי, מינה צוות מומחים בראשותו של ירום, לתחקור ולבחינת נסיבות האירוע בו נהרגו שני חיילי צה"ל, מפיצוץ רימון במוצב בחרמון. ב-20 באוגוסט 2017 סיים את תפקידו כמח"ט ומונה לסגן מפקד עוצבת געש ולאחר סיום תפקידו השתחרר מצה"ל. בשירות המילואים משרת כראש מטה חטיבת גולני, ולחם במסגרתה במלחמת חרבות ברזל.

==לקריאה נוספת==
* 
* 
* 

==קישורים חיצוניים==
* [http://www.gadsargolani.com/Web/Legacy/UnitCommanders/1089.aspx יואב ירום] באתר גדס"ר גולני.
* .
* .

==הערות שוליים==

קטגוריה:מפקדי חטיבת שומרון
קטגוריה:נכי צה"ל
קטגוריה:אלופי-משנה בצה"ל
קטגוריה:לוחמי סיירת גולני
קטגוריה:מפקדי חטיבת אלכסנדרוני
קטגוריה:מפקדי גדודים בחטיבת גולני
קטגוריה:חיילי צה"ל במלחמת לבנון השנייה
קטגוריה:מבצע חומת מגן
קטגוריה:ישראלים שנולדו ב-1973
אוניברסיאדת מקסיקו סיטי (1979)

אוניברסיאדת הקיץ העשירית נערכה במקסיקו סיטי, מקסיקו ב-1979; טקס הפתיחה והמשחקים נערכו באצטדיון האוניברסיטאי האולימפי. במשחקים השתתפו כ-3,000 ספורטאים.

באוניברסיאדה זו נערכו תחרויות בעשרה ענפי ספורט: אתלטיקה, היאבקות, התעמלות מכשירים, טניס, כדורמים, כדורסל, כדורעף, סיף, קפיצה למים ושחייה.

סך הכול הוענקו 290 מדליות, מתוכן 73 לברית המועצות.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||31||26||16||73
|-align=center
|2||align=right|||21||14||16||51
|-align=center
|3||align=right|||14||3||14||31
|- class="sortbottom"
!colspan=2|סך הכל||97||92||101||290
|}

1979
קטגוריה:1979 בספורט
קטגוריה:מקסיקו סיטי: תחרויות ספורט
הפלא השמיני של העולם

הפלא השמיני של העולם הוא ביטוי המשמש לתאר תופעה בלתי רגילה ומשווה אותה לרשימת שבעת פלאי תבל של העולם העתיק.

==תויגו כפלא השמיני של העולם==
===אתרים טבעיים===
פסגת ה"מיטרה" ב[[מילפורד סאונד, ניו זילנד]]
ה[[סיגירייה בסרי לנקה]]
* מילפורד סאונד, ניו זילנד - כונה על ידי רודיארד קיפלינג
* הגשר הטבעי בווירג'יניה - כונה על ידי ויליאם ג'נינגס ברייאן
* סוללת הענק, צפון אירלנד, הממלכה המאוחדת
* מפלי בורניי, קליפורניה - כונה על ידי תאודור רוזוולט
* הפארק הלאומי גרוס מורן, ניופאונדלנד ולברדור, קנדה
* נדידת הגנו הגדולה במסאי מארה, קניה
* האולורו באוסטרליה

===מבנים לפני המאה ה-20===
[[טרסות האורז של הקורדילרה הפיליפינית]]
[[אנגקור ואט, אנגקור, קמבודיה]]
* גשר קינזואה (1882), פנסילבניה
* החומה הגדולה של סין
* טאג' מהאל, הודו
* סטונהנג', הממלכה המאוחדת
* מאצ'ו פיצ'ו, פרו
* טרסות האורז של בנאווה, הפיליפינים
* חדר הענבר בארמון יקטרינה, סנט פטרסבורג, רוסיה
* אל אסקוריאל, ספרד
* הכנסיות החצובות של לליבלה, אתיופיה
* האובליסק של אקסום, אתיופיה
* סיגירייה, סרי לנקה
* הארמון המלכותי של אמסטרדם, הולנד
* פסל החירות, נמל ניו יורק, ארצות הברית
* אנגקור ואט, קמבודיה
* פסלי המואי באי הפסחא, צ'ילה
* צבא הטרקוטה, סין

===מבנים במאה העשרים===
[[בית האופרה של סידני, אוסטרליה]]
* בניין אמפייר סטייט, ניו יורק, ארצות הברית
* איי התמרים, דובאי
* תעלת פנמה
* בית האופרה של סידני, סידני, אוסטרליה
* מחסום התמזה, לונדון, אנגליה
* הטרסות הבאהיות, הר הכרמל, חיפה, ישראל
* סכר שלושת הערוצים בחוביי, סין
* תחנת החלל הבינלאומית
* הנהר המלאכותי העצום, לוב

===אישים===
* אנדרה הענק

===דמויות===
* קינג קונג

==ראו גם==
* שבעת פלאי תבל החדשים
* רשימת פלאי תבל

==הערות שוליים==

+
שלושה ואחת

שלושה ואחת הוא סרט קולנוע ישראלי של הבמאי מיכאל קאליק משנת 1975. הסרט עוסק בפער הדורות בין אבות ובנים בחברה הישראלית בתחילת שנות ה-70. הסרט מתאר פלמחניק מזדקן המתפכח מערכיו הישנים אל מול תהליך החומרנות בחברה הישראלית ואת מערכת היחסים שלו עם בניו. כל זאת, על רקע נופי ים סוף, חופי אילת ומזרח סיני. הסרט נחל כישלון חרוץ בבתי הקולנוע בישראל, ובכך הסתיימה ה"קריירה" הישראלית של הבמאי שעלה מברית המועצות, בה נחשב לבמאי קולנוע בולט. קאליק נשאר בישראל אך מיעט בפעילות קולנועית.

==עלילה==
מסגרת העלילה מתבססת על הסיפור הקצר של מקסים גורקי "מלווה" (1897), שעובד ב-1956 לסרט הסובייטי המצליח, "Мальва" . יוסק'ה בן-דור הוא איש עסקים מבוסס, פלמחניק בעברו, שאינו מוצא את עצמו בישראל של 1973. הוא סולד מהחומרנות ואיבוד הערכים נוטש את משפחתו ויורד לחיות באילת. אהובתו בחופי אילת היא מרווה (יונה אליאן), צעירה יפהפייה, חופשייה ברוחה ומסובכת בנפשה. למקום מגיע בנו, אבשלום (אסי דיין) וגם הוא מנהל מערכת יחסים עם מרווה. למרווה, שאינה יודעת במי לבחור, באב או בבן, יש גם אהוב שלישי; אלי ההיפי המסומם (אבישי אביבי). הגיבורים מבלים את זמנם בחופי אילת ומזרח סיני תוך התלבטויות בקשר לעתידם האישי ולמצב החברה בישראל. הסרט נחתם בתמונה מגיוס המילואים בפרוץ מלחמת יום הכיפורים.

==שחקנים==
{| class="wikitable"
|-
! שחקן !! תפקיד
|-
| יונה אליאן || מרווה
|-
| אסי דיין || אבשלום 
|-
| אורי לוי || יוסק'ה בן-דור
|-
| אבישי אביבי || אלי ההיפי 
|-
| רפי נלסון || 
|}

==הפקה וביקורת==
מעלייתו לישראל ב-1971, ניסה הבמאי קאליק לגייס כסף להפקת סרט חדש שיצולם בישראל. הוא הצליח לגייס כסף בהלוואות אישיות בסיוע ממשרד הקליטה, מהסוכנות היהודית וממעבדות ברקי פטה המפריס (לשעבר, סרטי גבע) ותקציב הסרט עמד על 750 אלף ל"י. הסרט צולם באביב 1974 בסמוך לבריכת השמש שמדרום לטאבה.

מבקרי הקולנוע הישראלים קטלו את הסרט. זאב רב נוף כתב ב"דבר": "אין לקאליק שום זיקה לעלילה עצמה, לרקע החברתי והאנושי של הארץ, לשפה העברית. אין גם זכר להשראה, למעוף, לגיבוש סגנוני-אישי. בקיצור, סרט שלא היה צריך להיעשות כלל;" הסרט התקבל באדישות גם בקרב הקהל הישראלי ולאחר שבועות בודדים ירד מהמסכים. יחד עם סרטו של דן וולמן, "מיכאל שלי", היה "שלושה ואחת" מועמד מטעם ישראל לפסטיבל קאן, אולם שני הסרטים לא נתקבלו לפסטיבל.

==קישורים חיצוניים==

* , 
* 
* [http://hot.ynet.co.il/home/0,7340,l-10726-73575,00.html קטע קצר מהסרט בסרטו האוטוביוגרפי של אסי דיין, "החיים כשמועה", פרק ב'], דקות 11:00-10:00 בסרט. אזהרה: הקטע מכיל תמונות עירום.

==הערות שוליים==

קטגוריה:סרטי 1975
קטגוריה:סרטי דרמה ישראליים
קטגוריה:סרטים ישראליים משנת 1975
דון ג'ון

דון ג'ון (באנגלית: Don Jon) הוא סרט אמריקאי מסוגת הקומדיה רומנטית משנת 2013.<ref></ref> את הסרט ביים וכתב ג'וזף גורדון-לוויט שגם משחק בתפקיד הראשי כשלצידו מככבות סקרלט ג'והנסון וג'וליאן מור, עם רוב בראון, טוני דנזה, גלנה הדלי וברי לארסון כשחקני משנה.

== עלילה ==
העלילה בסרט עוקבת אחר ג'ון מרטלו, צעיר ממוצא איטלקי שעובד כברמן, מבלה במועדונים עם בחורות, ומכור לפורנו. הוא פוגש בברברה והשניים מפתחים קשר רומנטי. ברברה, שמתגלה כטיפוס שתלטן מאוד, מגלה שג'ון צופה בפורנו ודורשת ממנו להפסיק. ג'ון אומר לה שיפסיק, אך היות שכאמור הוא מכור ומתקשה מאוד להפסיק - הוא ממשיך במנהגו. ג'ון לא מוחק את היסטורית הגלישה מדפדפן האינטרנט, וברברה שמגלה זאת (כמו גם את העובדה שהוא ממשיך לנקות את ביתו בעצמו ולא שוכר עוזרת בית כפי שדרשה ממנו) מגיבה בסערה ועוזבת אותו. בין היתר סוקר הסרט תהליך של התבגרות בו עובר הגיבור משאיפה לשלמות וסבל בחייו, להתגמשות במרבית עיסוקיו וכך בעצם הוא מתחיל באמת ליהנות מהחיים. ג'ון משלים תואר שלא סיים, ובלימודים הוא פוגש את אסתר המבוגרת מברברה, אשר מגלה בגרות ופתיחות רבה יותר בכל הקשור למין וזוגיות, ומפתח איתה מערכת יחסים.

== צוות השחקנים ==
* ג'וזף גורדון-לוויט בתור ג'ון מרטלו ג'וניור
* סקרלט ג'והנסון בתור ברברה שוגרמן
* ג'וליאן מור בתור אסתר
* טוני דנזה בתור ג'ון מרטלו סניור
* גלנה הדלי בתור אנג'לה מרטלו
* ברי לארסון בתור מוניקה מרטלו
* רוב בראון בתור בובי
* ג'רמי לוק בתור דני
* פול בן-ויקטור בתור כומר
* לינדזי ברוד בתור לורן
* אן האת'וויי בתור אמילי לומברדו
* צ'נינג טייטום בתור קונר ורו
* מייגן גוד בתור שחקנית הוליווד
* קובה גודינג ג'וניור בתור שחקן הוליווד
* שרה דומונט בתור בחורה בשמלת פאייטים
* איטליה ריצ'י בתור ג'ינה

== פיתוח ==
פיתוח הסרט החל ב-2008, כאשר גורדון-לוויט כתב הערות מוקדמות על הסרט. ריאן ג'ונסון נתן חוות דעת במהלך תהליך הכתיבה וסקר כמה קטעים של הסרט. כריסטופר נולאן נזהר הן מבימוי והן מלככב בסרט בשל האתגרים הנוספים שהוא יביא.<ref></ref>

הצילומים העיקריים לסרט החלו במאי 2012.

=== סיווג ===
בארצות הברית, הסרט זכה במקור לאישור NC-17 (הצפייה אסורה מתחת לגיל 17), עקב פורנוגרפיה מפורשת שג'ון צופה במהלך הסרט. גורדון-לוויט החליט להסיר כמה מהסצנות הגרפיות יותר כדי להגיע לדרוג R (צפייה מותרת מתחת לגיל 17 רק בליווי הורה), כי הוא הרגיש שהדירוג המקורי יגרום לאנשים לחשוב שהסרט עוסק בפורנוגרפיה.<ref></ref>

== הכנסות ==
הסרט גרף 24.5 מיליון דולר בצפון אמריקה ו-16.5 מיליון דולר מחוצה לה, בסך כולל של 41 מיליון דולר ברחבי העולם.<ref name="numbers" />

== קישורים חיצוניים ==

* 
* 

== הערות שוליים ==
אלברטצרטופס

איור של אלברטצרטופס
אלברטצרטופס (שם מדעי: Albertaceratops) הוא סוג של דינוזאור ממשפחת הצרטופסיים - הדינוזאורים בעלי הקרניים. האלברטצרטופס חי באמריקה הצפונית בקרטיקון העליון בגיל הקמפן. שרידיו נתגלו באלברטה, קנדה ועל שמה הוא קרוי.

== תיאור ומאפיינים ==

האלברטוצרטופס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת חלונות בעצם שמקצהה העליון בלטו שני זיזים קצרים שהזדקרו כלפי מעלה. בניגוד לרוב בני תת-משפחת הצנטרוזאורים (צנטרוזאוריים) לאלברטוצרטופס היו קרני גבה מפותחות. במקום קרן אף היה לו בליטה גרמית קהה, בדומה לפכיריינוזאורוס. בעקבות גילוי צרטופסיים חדשים, בעיקר מהצנטרוזאורים הסיקו הפלאונטולוגים ששני קרני גבה מפותחות היה מאפיין משותף לכל הצרטופסיים (basal feature) וצנטרוזאורינאים מתקדמים יותר איבדו מאפיין בעת התפתחותם לטובת זיזים על העטרה וקרן אף ארוכה או גדולה.

אורכו היה כ-6 מטרים ומשקלו כשל קרנף.

האלברטצרטופס היה צמחוני וניזון מצמחייה נמוכה. פיו המצויד במקור חזק וסוללת שיניים חותכות יכול היה לטפל גם בצמחייה קשה. לפי ניתוח פילוגנטי שערך מייקל ראיין, האלברטוצרטופס הוא כנראה מהצנטרוזאוריים הקדומים והבסיסיים ביותר.

== גילוי ==

אלברטצרטופס ידוע מגולגולת שלמה שנתגלתה באלברטה, קנדה, בחווה של ססיל נסמו (Cecil Nesmo) ב-2001 (ועל שמו קרוי שם המין A. nesmoi). הוא תואר וסווג כמין חדש רק ב-2007 על ידי מייקל ראיין.

== קישורים חיצוניים ==


* 
* [http://www.csotonyi.com/Csotonyi_Mural07.html ציור דיורמה] מאת Julius T. Csotonyi
* [http://www.skeletaldrawing.com/ornithiscians/albertaceratops איור שלד של אלברטצרטופס] מאת סקוט הארטמן

* [http://calsun.canoe.ca/News/Alberta/2007/03/03/3691373.html כתבה על ססיל נסמו] מעיתון Calgary Sun, 2007

== הערות שוליים ==

איור של אלברטוצרטופס לצד [[קורונוזאורוס.]]

קטגוריה:טקסונים שתוארו בידי מיכאל ריין
קטגוריה:בעלי חיים שתוארו ב-2007
קטגוריה:צנטרוזאורים
קטגוריה:קנדה: פלאונטולוגיה
קטגוריה:מאובני טקסונים שתוארו ב-2007
הפרעה נוירו-התפתחותית

הפרעות נוירו-התפתחותיות (באנגלית: Neurodevelopmental disorder) הן לקויות בגדילה והתפתחות המוח או מערכת העצבים המרכזית. הפרעות אלו באות לידי ביטוי לראשונה בתקופת ההתפתחות. כלומר, במהלך גילאי הילדות.

הפרעות נוירו-התפתחותיות מאופיינות בפגיעה בתפקוד האישי, החברתי, האקדמי או התעסוקתי.
הן יכולות להשפיע על הרגש, יכולות הלמידה, שליטה עצמית וזיכרון.

==התפתחות והשפעה==
הפרעה נוירו-התפתחותית מופיעה בשלבי ההתפתחות המוקדמים, לרוב עוד לפני הכניסה לבית הספר.
הפרעות שנחשבות כנוירו-התפתחותיות ביסודן, או שיש להן השלכות נוירו-התפתחותיות כשהן מופיעות בינקות ובילדות.
הפרעות נוירו-התפתחותיות קשורות ברמות שונות של קושי ויכולות להשפיע משמעותית על חייו של הפרט ושל משפחתו.

הפרעה נוירו-התפתחותית יכולה לבוא לידי ביטוי במגוון דרכים ובטווח חומרה רחב, הנע בין קשיי למידה או הנמכה בתפקודים ניהוליים ועד לפגיעות גלובליות בכישורים חברתיים או באינטליגנציה.

==הפרעות נוירו-התפתחותיות על פי DSM 5==
המצבים הבאים מוגדרים כהפרעה נוירו-התפתחותית על פי 5 DSM:
* הפרעות שכליות
** לקות שכלית (או "מוגבלות שכלית התפתחותית")
** Global Developmental Delay 
* הפרעות תקשורתיות 
** לקות שפה
** Speech Sound Disorder 
** Childhood-Onset Fluency Disorder (גמגום)
** Pragmatic language impairment 
** Unspecified Communication Disorder
* הספקטרום האוטיסטי
** הספקטרום האוטיסטי כולל: אוטיזם, תסמונת אספרגר
* הפרעת קשב ריכוז והיפראקטיביות
* לקות למידה, הכוללת פגיעה באחד או יותר מהתחומים הבאים:
** קריאה - במהדורות קודמות נכלל בדיסלקסיה 
** הבעה בכתב - במהדורות קודמות נכלל בדיסגרפיה
** מתמטיקה - במהדורות קודמות נכלל בדיסקלקוליה
* הפרעות במוטוריקה 
** דיספרקסיה התפתחותית
** הפרעת תנועה סטריאוטיפית Stereotypic movement disorder 
** תסמונת טורט
** הפרעות טיקים Tic disorder 
* הפרעות נוירו-התפתחותית אחרות - משמשת לתיאור מצבים שבהם הקלינאי מעוניין לציין את הסיבה לכך שהסימפטומים לא עונים על הקריטריונים של ההפרעות הנוירו התפתחותיות המוגדרות. סיבות מסוג זה יכולות להיות:
** הפרעות גנטיות כמו תסמונת X שביר, תסמונת רט או טרשת גבשושית.
** מצבים רפואיים כמו אפילפסיה
** גורמים סביבתיים כמו תסמונת אלכוהול עוברית או משקל נמוך מאוד של הילוד.

==תחלואה נלווית==

לעיתים קרובות הפרעה נוירו-התפתחותית אחת מופיעה יחד עם הפרעה נוירו-התפתחותית אחרת. מצב מסוג זה מכונה תחלואה נלווית או תחלואה כפולה.

דוגמאות נפוצות לכך הן השילוב בין הספקטרום האוטיסטי ללקות שכלית, כמו גם השילוב בין הפרעת קשב ללקות למידה. עבור מקרים אלו יש לפנות לאנשי המקצוע המתמחים בכל אחד מהגורמים לצורך אבחון וטיפול מותאמים. כתוצאה מכך ישנם מצבים בהם נדרשת התערבותו של יותר מאיש מקצוע אחד.

==ראו גם==
* תאוריית ההתקשרות
* התפתחות גופנית בינקות
* אפיגנטיקה
* מיקרוצפליה
* נוירופסיכולוגיה
* טרטולוגיה
* מומים מולדים
* שיתוק מוחין

==קישורים חיצוניים==

==הערות שוליים==

קטגוריה:מחלות מערכת העצבים
קטגוריה:פסיכולוגיה התפתחותית
כונתילה

כּוּנְתִּילֶה (ערבית: كونتيلة) היא תחנת דרכים קדומה הנמצאת בצומת דרכים במזרח סיני, באגנו העילי של נחל פארן, כחמישה קילומטרים ממערב לגבול ישראל-מצרים. הצומת מחבר את דרב אל-ע'זה (הדרך מאילת לעזה ולאל עריש) עם דרב אל-חג'. ליד התחנה באר שופעת מים. באזור נמצאו שרידים מהתקופה הביזנטית. בתקופת המנדט הבריטי הוקמה במקום תחנת משטרה ובעת השלטון המצרי היה במקום בסיס צבאי. בשנות הסכסוך הצבאי בין ישראל ומצרים אירעו בכונתילה מספר התנגשויות בין צה"ל והצבא המצרי.

לא רחוק משם נמצאת כונתילת עג'רוד. כדי להבדיל בין השתיים מכנים המקומיים את כונתילה בשמה המלא - "כונתילת ג'ראפי" (ג'ראפי הוא נחל פארן).

ליד משטרת כונתילה זיהה הגאולוג הבריטי שו (Shaw), במהלך המיפוי הגאולוגי של הנגב בשנות ה-40 של המאה ה-20, משקעים אגמיים. זהו "פרט כונתילה" המורכב מחומרי סחף דקי גרגר המשולבים בתלכידי נחלים שבהם נסחפו ושקעו חלוקים עד לגודל של 50-40 ס"מ. בחתך זה משולבים גם משקעים אגמיים שהתפתחו במספר אתרים בנגב הדרומי ובערבה.

==היסטוריה==
מספר חוקרים מזהים את כונתילה עם "גֶרָסָה", יישוב הנזכר אצל תלמי, גאוגרף בן המאה ה-2, ואף במפת פויטינגר מן התקופה הרומית.

בגלל החיץ הטופוגרפי שיוצר הר הנגב המרכזי, המקום נמצא על הדרך מעזה, דרך קוסיימה, לעקבה. וכן על דרב אל חג', דרך עולי הרגל ממצרים למכה. ובנוסף לכך, היה על גבולה הדרומי של ארץ ישראל המנדטורית. על כן הוקמה בו תחנת משטרה.

===כונתילה במלחמות ישראל-מצרים===
לאחר מלחמת העצמאות הקימו המצרים מספר מחנות צבא ומוצבים סביב בניין משטרת כונתילה כחלק ממערך ההגנה שלהם על גבול ישראל-מצרים.

ב-27 באוקטובר 1955 יצא צה"ל למבצע "אגד". גדוד 890 בפיקוד אריאל שרון פשט על משטרת ומוצבי כונתילה. לאחר מסע רגלי לילי וקרב קצר, כבש הכוח הישראלי את המשטרה, פוצץ אותה ושב לשטח ישראל. למצרים היו 17 הרוגים, שישה פצועים ו-29 שבויים. לצה"ל היו שני הרוגים ושני פצועים.

ב-29 באוקטובר 1956, כחלק מפתיחת מלחמת סיני, כבשה חטיבה 202 את מתחמי כונתילה. הכוח הישראלי המשיך במסע רכוב על גבי זחל"מים מערבה, כבש את ת'מד ואת נח'ל וחבר אל גדוד 890 שהוצנח בפתחו המזרחי של מעבר המיתלה.

במהלך תקופת ההמתנה שקדמה למלחמת ששת הימים נערכה חטיבה 8 הישראלית, בפיקודו של אלברט מנדלר מול גיזרת כונתילה והיוותה כח הטעיה צה"לי כנגד הצבא המצרי בחזית סיני. ההטעיה הובילה לריכוז כוחות שריון מצרים רבים מול חטיבה 8 ובכך אפשרה למעשה את ההבקעה הצה"לית בצפון חצי האי ובמיוחד בקרב אום-כתף.

בלילה שבין ה-5 ל-6 ביוני חצה גדוד 129 של חטיבה 8 את הגבול והתקדם לעבר מערכי הדיוויזיה ה-6, בפיקודו של סעד א-שאזלי. בקרב שריון שהתפתח הושמדו טנקים מצרים רבים, בעוד לגדוד 129 נפגעו 2 טנקים בלבד. לאחר הקרב חזר גדוד 129 לתחומי הקו הירוק.

בהמשך הלחימה הועברה עיקר כוח חטיבה 8 לפיקוד צפון ואילו בסיני נשאר כח מוקטן של החטיבה (גדוד 89 ושתי פלוגות טנקים של גדוד 129), בפיקודו של סגן מפקד החטיבה מרדכי (מוטקה) בן-פורת. ב-7 ביוני כבש הכוח הישראלי את כונתילה והמשיך להתקדם עד לאזור נח'ל שם ניהל מארב שריון יחד עם כוחות אוגדה 38, בפיקודו של אריאל שרון, מול שריון מצרי נסוג.

==לקריאה נוספת==
*מדריך ישראל, סיני וחבל עזה, הוצאת כתר ומשרד הביטחון-ההוצאה לאור, 1979, עמ' 74-73

==קישורים חיצוניים==
* יואב אבני, מדרשת שדה בוקר, [https://web.archive.org/web/20140901213338/http://www.boker.org.il/meida/negev/desert_biking/cross_negev/avni2005.pdf סלע, נוף ואדם בהר הנגב בשני מיליוני השנים האחרונות], ינואר 2005

==הערות שוליים==

קטגוריה:סיני
קטגוריה:מצרים: היסטוריה
קטגוריה:מלחמת סיני
ברברה ברזין

ברברה ברזין (נולדה ב-22 ביוני 1960) היא מעצבת פנים ישראלית.

==ביוגרפיה==
נולדה בוורשה, למשפחת מהגרים מליטא. בגיל 10 חודשים עלתה עם הוריה לישראל לעיר רמת גן, שם היא מתגוררת גם כיום.

ברזין היא בוגרת הסדנא לעיצוב ואדריכלות. היא תכננה מעל 1500 פרויקטים בישראל, בהם דירות, בתים פרטיים ומוסדות ציבור. התחילה את דרכה המקצועית כמתכננת ומנהלת פרויקטים במשרדה של עדה כרמי-מלמד. ב-1998 הקימה יחד עם שותפתה רקפת שוהם את הסטודיו להכשרת מעצבי פנים "ברזין שוהם". ב-2013 פרשה שותפתה, והסטודיו נקרא כעת על שמה בלבד.

בשנים האחרונות משמשת ברזין כמרצה במוסדות ובארגונים רבים, ועבודותיה פורסמו במגזינים שונים. כותבת מאמרים במגזינים מקצועיים לעיצוב.

בשנת 2009 שימשה כשופטת בתוכנית הריאליטי "הבלוק" של ערוץ 10 ביחד עם ירון טל.

בשנת 2010 הגישה בערוץ 10 את הסרט התיעודי "נשים בשלות, גברים צעירים", שבו חקרה את תופעת הקוגריות.

בשנת 2016 העבירה סדנה לאדריכלים בפנמה סיטי-קוסקו וייחו בנושא עיצוב פנים מודרני ועדכני בבתים עתיקים לשימור מהמאה ה-16.

==קישורים חיצוניים==
* 
* 
* לימור גולדשטיין, [http://youtu.be/x1VP4dgslVI מעצבים תרבות - תוכנית מס' 7 - ברברה ברזין], באתר YouTube, ערוץ 10, אפריל 2014

==הערות שוליים==

קטגוריה:בוגרות אורט טכניקום
קטגוריה:בוגרי אורט טכניקום
קטגוריה:ישראליות ילידות פולין
קטגוריה:ישראלים ילידי פולין
קטגוריה:מעצבות ישראליות
קטגוריה:מעצבים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראלים שנולדו ב-1960
קטגוריה:ישראליות שנולדו ב-1960
יוחנן לוריא

רבי יוחנן לוריא (אלזס, ה'ר' 1440 בערך, - ה'רע"ד 1514) היה רב, ראש ישיבה, דרשן ופרשן מקרא. מגדולי רבני דורו.

==ביוגרפיה==
יוחנן לוריא נולד בסביבות שנת ה'ר' (1440) באלזס, חבל צרפתי הגובל בשטחי גרמניה ושווייץ; אז, חלק מהאימפריה הרומית הקדושה. הוריו שלחוהו ללמוד תורה בישיבותיה של גרמניה, ומשהשלים את לימודיו חזר לארץ מולדתו והיה לרבן של כמה קהילות יהודיות בחבל אלזס. שיא פעילותו היה בסוף המאה ה-15 ובתחילת המאה ה-16, אז הקים בה ישיבה ברישיון ממשלתי.

אביו, הרב אהרן לוריא, היה מידידיו של המהר"ם מינץ שעמד עמו בקשרי מכתבים. בחלק מהמכתבים מזכיר המהר"ם מינץ את בנו יוחנן, ואחרי מות אביו המשיך להתכתב עם הבן. משפחתו משפחת לוריא הייתה מפורסמת ומיוחסת לרש"י וממנו לדוד המלך.

אחיו, הרב יחיאל לוריא היה רבה הראשון של בריסק דליטא הידוע בשמו, אבי סבו של המהרש"ל.

==יצירתו==
* ספר מוסר בשם "הדרכה". כתבי יד רבים שלו נשתמרו, דבר המראה על תפוצתם הרבה; חלקם נמצאים בבית הספרים הלאומי בירושלים. נדפס לראשונה בקראקא ה'שנ"ז (1597).
* ספר "משיבת נפש", פרשנות בסגנון אגדתי על התורה, המבוססת על דרכו של רש"י בפרשנות המקרא. לספר צורפו סיכומי ויכוחים שניהל עם נוצרים כדי להפריך את טיעוניהם נגד היהדות. כתבי יד נפרדים של חלק פולמוסי זה, נקראו "תשובת המינים"
*:ספר זה מצוטט רבות על ידי חכמי אשכנז בדורות שאחרי המחבר, כמו רבי נפתלי הירץ טריויש מפרנקפורט, ורבי נתן שפירא מהורדנה. בדור שאחריהם, רוב הספריות הפרטיות רכשו ספרי דפוס, וכתבי היד הפכו לנדירים. מסיבה זו, "משיבת נפש" שלא נדפס, נדחק וירד מסדר יומם של תלמידי החכמים. יצא לאור מכתבי יד בעריכת הרב יעקב הופמן, ירושלים: מכון ירושלים, תשנ"ג. מהדורה שנייה מתוקנת, תשנ"ח.

==לקריאה נוספת==
* חיים הלל בן-ששון, משנתו החברתית של ר' יוחנן לוריא, ציון, כז (תשכ"ב), עמ' 166–198.
* יעקב הופמן, ספר "משיבת נפש" לרבינו יוחנן לוריא, מוריה, גיליון קכט-קל, תשמ"ב
* אברהם חבצלת, רבינו יוחנן לוריא, בתוך: משיבת נפש, ירושלים, תשנ"ג. עמ' 13–22.

==קישורים חיצוניים==
* 
* 
* 

==הערות שוליים==

קטגוריה:פרשני המקרא
קטגוריה:מחברי ספרי מוסר ומחשבה
קטגוריה:שטרסבורג: רבנים
קטגוריה:ראשוני האחרונים
קטגוריה:משפחת לוריא
קטגוריה:ילידי 1450

קטגוריה:נפטרים ב-1451
אוניברסיאדת בוקרשט (1981)

אוניברסיאדת הקיץ ה-11 נערכה בבוקרשט, רומניה ב-1981; טקס הפתיחה והמשחקים נערכו באסטאדיו ליה מנוליו. במשחקים השתתפו כ-3,000 ספורטאים.

באוניברסיאדה זו נערכו תחרויות בעשרה ענפי ספורט: אתלטיקה, היאבקות, התעמלות מכשירים, טניס, כדורמים, כדורסל, כדורעף, סיף, קפיצה למים ושחייה.

סך הכול הוענקו 367 מדליות, מתוכן 109 לברית המועצות. 

==אירועים מיוחדים==
===התעמלות===
* נבחרת ההתעמלות של רומניה () לנשים וגברים זכתה ב-12 מדליות זהב. הנשים זכו ב-7 מדליות זהב, מהן 5 מדליות הוענקו לנדיה קומנץ' ו-3 מדליות הוענקו לאמיליה אברלה. הגברים זכו ב-5 מדליות זהב.
===שחייה===
* ג'יל סטרקל () זכתה ב-5 מדליות זהב, מהן 3 אישיות.
* קים לינהאן () זכתה ב-2 מדליות זהב אישיות.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||40||36||33||109
|-align=center
|2||align=right|||30||17||20||67
|-align=center
|3||align=right|||29||18||9||56
|- class="sortbottom"
!colspan=2|סך הכל||133||117||117||367
|}

==קישורים חיצוניים==

1981
קטגוריה:1981 בספורט
קטגוריה:בוקרשט: תחרויות ספורט
אוניברסיאדת אדמונטון (1983)

אוניברסיאדת הקיץ ה-12 נערכה באדמונטון, קנדה ב-1983; טקס הפתיחה והמשחקים נערכו באצטדיון חבר העמים. במשחקים השתתפו כ-2,400 ספורטאים.

באוניברסיאדה זו נערכו תחרויות בעשרה ענפי ספורט: אתלטיקה, התעמלות מכשירים, טניס, כדורמים, כדורסל, כדורעף, סיף, קפיצה למים, רכיבה על אופניים ושחייה.

סך הכול הוענקו 354 מדליות, מתוכן 113 לברית המועצות. 

==אירועים מיוחדים==
* אירינה לריצ'בה מברית המועצות זכתה ב-5 מדליות זהב בתחרויות השחייה. 
* במהלך תחרויות הקפיצה למים נפצע ונפטר כעבור 8 ימים, סרגיי צ'ליבשווילי מברית המועצות, לאחר שראשו נחבט במקפצת הבטון בעת שניסה לבצע קפיצה בדרגת סיכון גבוהה.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||58||30||25||113
|-align=center
|2||align=right|||12||20||22||54
|-align=center
|3||align=right|||9||10||19||38
|- class="sortbottom"
!colspan=2|סך הכל||118||118||118||354
|}

1983
קטגוריה:1983 בספורט
קטגוריה:תחרויות ספורט בקנדה
קטגוריה:אדמונטון
Ester Rada

Ester Rada הוא אלבום הבכורה של הזמרת הישראלית אסתר רדא. האלבום כולל בתוכו גם את השירים שהיו במיני האלבום הקודם של רדא, שיצא להורדה חינמית ברשת בטרם יציאתו הרשמית להפצה מסחרית, זכה להצלחה מסחרית רבה לאחר ששיר הנושא מתוכו, "Life Happens", נכנס לפלייליסט גלגלצ.

האלבום כולל 12 רצועות אשר נכתבו והולחנו על ידי רדא עצמה (למעט השיר "Nano nuy" שהוא שיר מפורסם באתיופיה), את האלבום הפיקו סאבו וקותי והוא זכה לתשבחות רבות בנוסף לתשבחות שהיו על המיני אלבום הקודם.

==סינגלים==
ב-4 בדצמבר 2012, מעט לפני שחרור המיני אלבום, רדא שחררה את הסינגל הראשי מהאלבום, "Life Happens". הסינגל זכה להצלחה מפתיעה והשמעות רבות ברדיו, כולל התמקמות במקום הרביעי במצעד השבועי של גלגלצ ומקום שביעי במצעד השבועי של "מדיה פורסט", כחצי שנה לאחר שחרור המיני אלבום. הקליפ לשיר, בבימוי גל מוג'ה, שוחרר ב-28 באפריל 2013 וזכה גם הוא להצלחה. הוא זכה בתואר "קליפ השנה" לפי ערוץ המוזיקה, ואף שודר בתחנות MTV באירופה וVH-1 באנגליה.

ב-9 בינואר 2013 יצא הסינגל השני, "Anything From You". הסינגל לא שיחזר של הצלחת הסינגל הקודם ולא יצא לו קליפ.

ב-26 בפברואר 2013 יצא הסינגל השלישי, "Could it Be". גם סינגל הזה זכה להצלחה ולהשמעות רבות והתמקם במקום החמישי במצעד השבועי של גלגלצ ומקום תשיעי במצעד השבועי של "מדיה פורסט".

לפני הוצאת האלבום המלא הוציאה רדא עוד שני סינגלים נוספים: "No More" ו-"Sorries", הראשון לא זכה להצלחה רבה ולא נכנס למצעדים, אך הסינגל השני דווקא זכה להצלחה מעטה ונכנס לפלייליסט הלילה של גלגלצ.

לאחד יציאת האלבום המלא יצא הסינגל השישי "Nanu Ney" שזכה להצלחה רבה ונכנס לפלייליסט של גלגלצ (והיה לשיר הראשון באמהרית שעושה זאת), והוא אף הגיע למקום שביעי במצעד השבועי של התחנה ומקום רביעי במצעד היומי של "מדיה פורסט".

==רשימת רצועות==

==קישורים חיצוניים==

* 

==הערות שוליים==

קטגוריה:אלבומי בכורה מ-2014
קטגוריה:אלבומי זהב בישראל
אוניברסיאדת קובה (1985)

אוניברסיאדת הקיץ ה-13 נערכה בקובה, יפן ב-1985; טקס הפתיחה והמשחקים נערכו באצטדיון האוניברסיאדה שנבנה לקראת האירוע. במשחקים השתתפו כ-2,800 ספורטאים.

באוניברסיאדה זו נערכו תחרויות ב-11 ענפי ספורט: אתלטיקה, ג'ודו, התעמלות מכשירים, טניס, כדורמים, כדורסל, כדורעף, כדורגל, סיף, קפיצה למים ושחייה.

סך הכול הוענקו 368 מדליות, מתוכן 84 לברית המועצות.

==אירועים מיוחדים==
===שחייה===
טובי השחייניות והשחיינים בעולם השתתפו באוניבסיאדה זו:
====נשים====
* מרי טי מאהר (), זכתה ב-5 מדליות, 4 זהב, 1 כסף.
* קוני ואן בנטום (), זכתה ב-5 מדליות, 2 זהב, 3 ארד.
* ג'נה ג'ונסון (), זכתה ב-3 מדליות, 2 זהב, 1 כסף.
* יולנדה דה רובר (), זכתה ב-3 מדליות, 1 זהב, 1 כסף ו-1 ארד.
* טניה דנגלקובה (), זכתה ב-3 מדליות, 2 זהב, 1 ארד
* מישל פירסון (), זכתה ב-5 מדליות, 3 כסף, 2 ארד.
* מישל פורד (), זכתה במדליית כסף
====גברים====
* מאט ביונדי (), זכה ב-5 מדליות, 4 זהב, 1 כסף.
* איגור פוליאנסקי (), זכה ב-3 מדליות, 2 זהב, 1 כסף.
* ג'ון מופט (), זכה ב-3 מדליות, 2 זהב, 1 כסף.
* מיכאל גרוס (), זכה ב-5 מדליות, 1 זהב, 2 כסף ו-2 ארד
* ג'ון סיבן (), זכה במדליית זהב
* ריקרדו פראדו (), זכה ב-2 מדליות, 1 זהב, 1 ארד
* מייק אובריין (), זכה במדליית כסף

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||42||22||20||84
|-align=center
|2||align=right|||23||22||24||69
|-align=center
|3||align=right|||8||8||5||21
|- class="sortbottom"
!colspan=2|סך הכל||123||117||128||368
|}

1985
קטגוריה:1985 בספורט
קטגוריה:תחרויות ספורט ביפן
קטגוריה:קובה (יפן): ספורט
אודינה

אודינה (באיטלקית: Udine; בסלובנית: Videm; בפורלן: Udin) היא עיר בצפון-מזרח איטליה, במחוז האוטונומי פריולי-ונציה ג'וליה, ובירת נפת אודינה. בסוף 2012 מנתה אוכלוסיית העיר 100,514 תושבים. העיר ממוקמת באזור ונטיה ההיסטורי.

== היסטוריה ==
מקור העיר הוא במצודה שבנו חייליו של אטילה ההוני כבסיס קדמי, לאחר שהחריבו עד עפר את העיר אקוויליה בשנת 453. בשנת 1420 נכבשה העיר על ידי הרפובליקה של ונציה והפכה לעיר השנייה בגודלה ברפובליקה. אודינה נשארה בשליטה ונציאנית עד שנת 1797, כשנחתם בסמוך לעיר הסכם קמפו פורמיו. לאחר שליטה צרפתית קצרה, הפכה העיר לחלק מממלכת לומברדיה-ונציה בין השנים 1815–1866. משנת 1866 עד 1946 הייתה העיר שייכת לאיחוד איטליה וממלכת איטליה. ובהמשך במסגרת הרפובליקה האיטלקית.

== כלכלה ==
בעיר פועלים מפעלים של תעשיות מכניות ותעשיית הפלדה. כמו כן קיים בעיר מפעל לייצור בקבוקים של חברת קוקה-קולה.

== חינוך ==
הכניסה לאוניברסיטה של אודינה
ה"אוניברסיטה של אודינה" נוסדה ב-1978 ולומדים בה 17 אלף סטודנטים. היא נבנתה כחלק מתוכנית השיקום של פריולי לאחר רעידת האדמה בשנת 1976. המטרה הייתה לספק לקהילת פריולי מרכז עצמאי להשתלמות במחקרים מדעיים ותרבותיים, כמו כן זהו מרכז חשוב ללימודי שפת הפורלן. האוניברסיטה מעורבת באופן פעיל בפרויקטים של תלמידים והחלפת צוות עם אוניברסיטאות באיחוד האירופי, אוסטרליה וקנדה, ועוסקת כיום בשיתוף פעולה הדוק עם מספר אוניברסיטאות ממזרח אירופה ומדינות אחרות שאינן באיחוד האירופי.

== תחבורה ==
תחנת הרכבת של אודינה היא אחת החשובות במחוז, עם 7.6 מיליון נוסעים בשנה. כשני קילומטרים דרומית לעיר פועל שדה תעופה אזרחי בשם "אודינה-קאמפופורמידו", המשמש לתיירות וטיסות פנים-ארציות.

== ספורט ==
קבוצת הכדורגל [[אודינזה במשחק מול ברצלונה ב"אצטדיון פריולי"]]
פיאצה מאטיאוטי באודינה, עם המזרקה והשוק.
בענף הכדורגל מייצגת את העיר קבוצת אודינזה (הידועה בכינוי "הזברות הקטנות") בליגה הבכירה במדינה שהשתתפה בשנת 2006 בליגת האלופות. בענף הכדורסל פועלות מספר קבוצות בליגה השנייה והשלישית, כשההישג הגבוה ביותר הוא ההגעה של קבוצת ליברטס אודינה לגמר הגביע האיטלקי בכדורסל בשנת 1974. העיר אירחה את אליפות אירופה בג'ודו לנשים בשנת 1980.

== אישים ידועים מהעיר ==
* אנטוניו סומה
* פיאצה מאטיאוטי באודינה, כנסיית ס.ג'אקומו ברקע.ג'וליו גאטי-קאזאצה

== ערים תאומות ==
* 
* 
* 
* 
* 
* 
* 
* 
* 
* 
* 
* 
* 
* 

===קשרי ידידות===
* 
* 
* 
* 
* 
* 
* 

מראה פנורמי מהטירה של העיר אודינה

== קישורים חיצוניים ==

* 
* 
* 

== הערות שוליים ==

*
קטגוריה:פריולי-ונציה ג'וליה: ערים
יוהאן פון אלדרינגן

יוהאן גרף פון אלדרינגן (בגרמנית: Johann Graf von Aldringen; 10 בדצמבר 1588, לורן - 22 ביולי 1634, גרמניה) היה גנרל מהאימפריה הרומית הקדושה וממפקדי הליגה הקתולית במהלך מלחמת שלושים השנים, כאשר לחם לצד אלברכט פון ולנשטיין.

==קישורים חיצוניים==

 

קטגוריה:מלחמת שלושים השנים
קטגוריה:אנשי צבא האימפריה הרומית הקדושה
קטגוריה:ילידי 1588
קטגוריה:נפטרים ב-1634
פיקסר (קומיקס)

פיקסר (באנגלית: Fixer; בעברית: המסדר) הוא דמות בדיונית של נבל-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Daredevil #1 ו- Strange Tales #141 מאפריל 1964 ומפברואר 1966, ונוצרה על ידי הכותב סטן לי והמאיירים ביל אברט וג'ק קירבי בהתאמה.

פיקסר הוא אלטר אגו אותו חלקו שתי דמויות - רוסקו סוויני ופול נורברט אברסול. פיקסר הראשון היה אמרגן האיגרוף של ג'ק מורדוק, אביו של מאט מורדוק. לאחר שרוסקו ביקש מג'ק להפסיד בקרב וג'ק סירב, הוא נאלץ "להזמין" את מותו של ג'ק. כשבנו של ג'ק, מאט, אימץ את זהות דרדוויל, רוסקו ברח למנהרה תת-קרקעית, שם מת מהתקף לב. 

פיקסר השני הוא פול נורברט אברסול, מדען לשעבר מאוהיו בעל כישורים מכניים מעולים. פיקסר זה הוא הבולט והידוע מבין השניים, ושותפו הידוע של מנטאלו. לאחר שרוב גיבורי העל נהרגו על ידי אונסלוט, פיקסר מצטרף לקבוצת אדוני הרשע החדשה של ברון זמו - ת'נדרבולטס. הקבוצה פעלה כקבוצת גיבורי-על, מה שחייב את חברי הקבוצה להחליף את שמותיהם. פיקסר נוטל את השם טכנו, ותודעתו מועברת לגוף רובוטי. הוא ניצל ממתקפתו של נגע העולם התחתון, מגויס לקבוצת הגואלים, ונעשה לאחד מהבודדים שניצלו מהטבח של גרביטון. על אף עברו, פיקסר עוזר לדדפול להציל את חייו של קייבל. פיקסר גויס על ידי חיפושית לקבוצה חשאית בהנהגת זמו, שמטרתה היא להשמיד את ג'ניס-וול. לבסוף, הקבוצה פורקה בכך שזמו קצץ לחתיכות את ג'ניס. פיקסר נאבק גם באיירון מן, קפטן אמריקה, האוונג'רס וסוכנות S.H.I.E.L.D. 

כאשר שקבוצת ת'נדרבולטס משנת 2012 ערכה מסע בזמן לעבר, הם נפגשו עם הקבוצה המייסדת. קרב התפתח בין פיקסר של ההווה לפיקסר של העבר, שבסופו פיקסר מההווה הרג את מקבילו מהעבר. כתוצאה מכך, נוצר קרע ברצף הזמן, שתוקן כאשר פיקסר של ההווה נעשה דומה לזה של העבר, הזדקנותו פסקה והוא נשאר בעבר, ללא זיכרונותיו. כאשר חברי הת'נדרבולטס מזמן ההווה חזרו לזמנם, הם אמרו לשאר חברי הקבוצה כי פיקסר נהרג כאשר הקריב את עצמו במטרה להציל את רצף הזמן. הוא נראה חי זמן מה לאחר מכן, כלוא במתקן כליאה של סוכנות S.H.I.E.L.D, בו נבלי-על נשלטים בידי קוביות קוסמית וחיים באשליה שהם אזרחים פשוטים. הוא נעשה למכונאי, והחל לבנות דברים בלתי-רגילים עד שהחזיר לעצמו את זיכרונותיו. לאחר שמצא את ברון זמו, השניים מארגנים בריחה המונית מהמתקן ופיקסר מצטרף לקבוצת ת'נדרבולטס החדשה של חייל החורף.

פיקסר השני הופיע במשחקי-וידאו ובסדרת האנימציה "איירון מן: הרפתקאות משוריינות". את דמותו של פאלון, האמרגן המרושע של ג'ק מורדוק המשמש כגרסה לדמותו של רוסקו סוויני, גילם בסרט הלייב אקשן "דרדוויל" השחקן מארק מרגוליס. את דמותו של רוסקו סוויני גילם בסדרת הלייב אקשן "דרדוויל" השחקן קווין נאגל.

== קישורים חיצוניים ==
* דף הדמות באתר הרשמי של מארוול קומיקס
** [https://www.marvel.com/characters/fixer-paul-norbert-ebersol פול נורברט אברסול]
** [https://www.marvel.com/characters/fixer-roscoe-sweeny רוסקו סוויני]
* [https://marvel.fandom.com/wiki/Fixer דף הדמות] בפרויקט פאנדום של חברת מארוול קומיקס

קטגוריה:נבלי על במארוול קומיקס
קטגוריה:איירון מן
קטגוריה:דרדוויל
אוניברסיאדת זאגרב (1987)

אוניברסיאדת הקיץ ה-14 נערכה בזאגרב, יוגוסלביה ב-1987; טקס הפתיחה והמשחקים נערכו באצטדיון מקסימיר. במשחקים השתתפו כ-6,400 ספורטאים.

באוניברסיאדה זו נערכו תחרויות ב-12 ענפי ספורט: אתלטיקה, התעמלות מכשירים, טניס, חתירה, כדורמים, כדורסל, כדורעף, כדורגל, סיף, קאנו, קפיצה למים ושחייה.

סך הכול הוענקו 415 מדליות, מתוכן 75 לברית המועצות, אך ארצות הברית זכתה במספר מדליות זהב גדול יותר. 

==אירועים מיוחדים==
===שחייה===
* נעמי לאנג () זכתה ב-5 מדליות זהב בתחרויות השחייה.
* דייצ'י סוזוקי () זכה ב-3 מדליות, 2 זהב ו-1 כסף.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||27||20||24||71
|-align=center
|2||align=right|||23||33||19||75
|-align=center
|3||align=right|||21||13||9||43
|- class="sortbottom"
!colspan=2|סך הכל||139||139||137||415
|}

1987
קטגוריה:1987 בספורט
קטגוריה:תחרויות ספורט ביוגוסלביה
קטגוריה:זאגרב: תחרויות ספורט